Târgul Educațional pentru licee adresat elevilor de clasa a VIII-a se va organiza la Râmnicu Vâlcea pe 10 mai, de la ora 10.00. Scopul acestuia este prezentarea ofertei educaționale a liceelor din județul Vâlcea pentru anul școlar 2024-2025.
În cadrul evenimentului, se vor oferi informații cu privire la orientarea și consilierea elevilor pentru alegerea filierei și a profilului educațional. Vor participa elevii claselor a VIII-a de la școlile gimnaziale din județul Vâlcea.
Târgul Educațional pentru licee se va desfășura în parcarea și în incinta Shopping City Rm Vâlcea (Str Ferdinand nr 38 A, Rm Vâlcea).
Fiecare liceu va dispune de un stand amenajat în parcarea Shopping City Râmnicu Vâlcea. Va exista și un spațiu în interior pentru expunerea:
- unui roll-up cu oferta unității de învățământ,
- pliantelor și broșurilor de prezentare pentru a putea oferi răspunsuri la posibilele întrebări ale elevilor legate de oportunitățile oferite.
Târgul Educațional este organizat de:
- Inspectoratul Școlar Județean Vâlcea,
- Centrul Județean de Resurse și Asistență Educațională Vâlcea,
- Shopping City Râmnicu Vâlcea.